Oʻzbekiston 1996-yilgi Yozgi Olimpiada oʻyinlarida
O'zbekiston Yozgi Olimpiya oʻyinlarida ilk bor mustaqil davlat sifatida 1996-yilda AQShning Atlanta shahrida boʻlib oʻtgan Yozgi Olimpiyada oʻyinlarida qatnashdi. Ilgari oʻzbekistonlik sportchilar 1992-yilgi Yozgi Olimpiada oʻyinlarida Birlashgan jamoa uchun kurash olib borishgan. 71 sportchi, 63 erkak va 8 ayol sportning 12 turi boʻyicha 70 ta musobaqada ishtirok etishdi. Ushbu Olimpiya oʻyinlarida −86 kilogramm vazn toifasida ishtirok etgan mashhur dzyudochi Armen Bagdasarov yozgi Olimpiya oʻyinlari tarixida Oʻzbekistonning ilk medalini taqdim qilgani bilan ahamiyatli. Shuningdek, bokschi Karim Toʻlaganov −75 kilogramm vazn toifasida bronza medaliga sazovor boʻlgan. Shu tariqa mustaqil Oʻzbekiston uchun ilk yozgi Olimpiya oʻyinlari 1 ta kumush va 1 ta bronza medallari bilan yakunlangan.